最近天氣轉涼,終於感受到冬(秋)天嘅氣息,最好就係歎返杯熱辣辣嘅Mochaccino或者Hazelnut Latte暖下胃。有咩好得過天寒地凍歎返一杯熱啡?咪就係打孖上歎兩杯熱咖啡,有唔少信用卡都有咖啡買一送一優惠,一杯價錢雙重享受,可以同人Share圍埋取暖。如果一個人飲唔晒兩杯,都仲有升級優惠㗎。
優惠有限制
有買一送一優惠嘅咖啡店,主要係Pacific Coffee,另外 2/3 Dolci同caffè HABITŪ都有。而升級優惠有Starbucks份,但只限渣打Visa Infinite卡級別。用優惠時要留意條款限制:
-指定分店除外,例如一啲喺銀行大廈入面嘅分店。
-唔可以同其他優惠或咖啡店會員計劃一齊用。
-升級優惠唔適用於特大杯裝,要特大杯裝可以買大杯裝升級上去,但特大杯裝冇得再上。
邊啲飲品有優惠?
主要適用於手調飲品,例如咖啡、朱古力、茶類,其他樽裝飲品、特別推廣飲品、含酒精飲品等等都係唔包。而期間限定飲品就視乎個別優惠,好似聖誕期間限定特飲,Pacific Coffee就冇買一送一,caffè HABITŪ反而有。
機場Pacific Coffee有冇買一送一?
去旅行等上機之前,好多人都會買杯咖啡慢慢歎,用東亞信用卡喺香港機場Pacific Coffee有5折,但只限買一杯,一個人還好,同朋友一齊就冇得Share。用工銀亞洲信用卡可以,因為佢只列明「港鐵紅磡站店除外」,去機場應該用到,各位不妨去試下。
優惠詳情:
World MasterCard X HABITŪ
MasterCard X 2/3 Dolci
工銀亞洲 X Pacific Coffee
東亞 (Android Pay/Apple Pay) X Pacific Coffee
東亞 X 香港機場 Pacific Coffee
交通銀行 X Pacific Coffee
建行(亞洲) X Pacific Coffee
DBS Eminent Card X Pacific Coffee